Domino

For filmen ved samme navn, se Domino (film)
For sangen med samme navn, se Domino (sang fra 1951)
Domino (eller «dominobrikker») kan forstås som den individuelle brikke eller samling av brikker som utgjør et dominosett (som også kalles deck eller pack) eller til spillene som brikkene blir brukt i. Innenfor matematikken kan begrepet «domino» bli brukt om ethvert rektangel som har langsider med dobbel lengde av kortsidene, som altså, som dominobrikker for øvrig, er satt sammen av to kvadrater.

Det finnes mange forskjellige dominosett med varierende antall brikker:

6 øyne: 28 brikker 
9 øyne: 55 brikker 
12 øyne: 91 brikker 
15 øyne: 136 brikker 
18 øyne: 190 brikker 

Brikkene kalles på Engelsk bones, cards, tiles eller stones. Hver brikke er en rektangulær kloss med en linje som deler overflaten inn i to kvadrater. Hver ende av overflaten er markert med et antall hvite, svarte eller fargede prikker, kalt øyne, eller er eventuelt blanke. Øynene fra 1-6 er vanligvis plassert slik de vil være på en sekssiders terning.

Baksiden av en dominobrikke er vanligvis uten markering.

Dominobrikker blir laget av alt fra bein, elfenben, plast, metall og tre, og det finnes også dominosett laget som vanlige kort vi kjenner fra kortstokken. I likhet med slike spillkort er dominobrikker et generisk utgangspunkt for spill. Mange ulike spill kan spilles med et dominosett.

Historie
Dominobrikkene har sitt utspring i terninger. De to endene på hver av de originale kinesiske dominobrikkene representerte en av de 21 kombinasjonene som kan oppstå ved kast av to terninger. Moderne vestlige dominobrikker kan imidlertid ha blanke sider, og antallet brikker i et sett er dermed 28.

Domino var mer eller mindre ukjent i Europa frem til 1800-tallet. De mørke prikkene på de lyse overflatene skal visstnok ha minnet folk om maskerademasker med øyehull (kalt dominoer), noe som dermed ga spillbrikkene navn.

Rangering av brikker
Verdien av en brikkekant avgjøres av antall øyne på den, med null (blank) som laveste og seks som høyeste verdi. Verdien av en hel brikke avgjøres følgelig av det sammenlagte antallet prikker på de to kantene, altså antall øyne på hele brikken. Med vanlige 0-6-brikker kan denne verdien variere fra null til tolv. Denne totalverdien kalles noen ganger brikkens vekt. Slik kan en høyere rangert brikke kalles en tyngre brikke, mens en med lav totalverdi er en lettere brikke.

Ulike dominospill
Domino er ikke bare ett spill, men en hel spillfamilie.  Det fins et utall forskjellige dominospill av ulik vanskelighetsgrad.

Mormors domino

En enkel og familievennlig variant av domino:
 Det brukes et 6 øynes sett : 28 brikker.
 3-5 spillere
 Først trekkes det en brikke – spilleren med flest øyne begynner første runde.
 Neste runde begynner spilleren til venstre, osv.
 Alle brikker blandes, og hver spiller trekker 5-7 brikker.
 Det bør ligge igjen minst 4 brikker til trekking.
 Den første doble som legges ut, blir spinner – denne kan danne forgreininger i spillet.
 Når en spiller legger ut slik at summen av alle ender er delelig med 5, får vedkommende poeng.
 Alle doble brikker legges på tvers av spillet, og begge ender teller med ved summeringen.
 Spinneren kan bare brukes til forgrening når begge de normale endene er tettet.
 Den som først har lagt alle sine brikker, får 10 poeng pluss summen av motspillernes øyne, rundet til nærmeste femmer.
 Hvis en spiller ikke kan legge noen av sine brikker ved tur, må han trekke inntil 1 eller 3 brikker – etter hva man blir enige om.
 Hvis spillet blir stengt uten at noen er ferdige, dvs. at ingen av de gjenværende brikkene kan legges, avsluttes runden uten at noen får sluttpoeng.
 Poeng skrives med hele og halve kryss: Halvt kryss er 5, helt kryss er 10.
 Man blir enige på forhånd om hvor langt man skal spille, f.eks. til en har fått 500 poeng, eller et fast antall runder.

Turneringer og mesterskap
Det fins flere internasjonale dominoforbund, som arrangerer turneringer og mesterskap i forskjellige dominovarianter.  Det mest kjente i Norge er Fédération Internationale de Domino (FIDO), som har arrangert desentralisert VM siden 1995. Man kan spille hvor som helst i verden, og sender inn resultatene på internett.

 VM i domino (FIDO-varianten) 
 År Dato Nr 1 Nr 2 Nr 3 Beste norske Plassering Deltakere 1995 *  30. desember  Anne Marie Hartvigsen NOR  Monika Ackermann SUI  Ingrid Lovise Færøyvik NOR  Anne Marie Hartvigsen  1  40 1996 *  28. desember  Sigrid Sagevik NOR  Volker Neukamm GER  Ulli Bönkemeyer GER  Sigrid Sagevik  1  40 1997 *  27. desember  Roswitha Siedelberg GER  Heine Reders GER  Chris Währen SUI  Sigrid Sagevik  8   65 1998   27. desember  Frank Lindemann GER  Irène Bader SUI  Reto Krebs SUI  Nora Høy Sevenius  16  55 1999   28. desember  Roland Gehring GER  Christine Akeret Staub SUI  Monika Ackermann SUI  Nora Høy Sevenius  23  40 2000   30. desember  Walti Bader SUI  Holger Bürger GER  Henrik Porepp GER  Hilde Aas  12  60  2001   29. desember  Luzia Würsch SUI  Ulli Bönkemeyer GER  Rolf Melcher SUI  Bodil Aas  6  60  2002  29. desember.  Verena Huser SUI  David Bader EST  Monika Ackermann SUI  Hilde Aas  8 50 2003 *  27. desember  Ingo Rickmann GER  Henning Stein GER  Einar Scheving Aas NOR  Einar Scheving Aas  3  552004 *  27. desember  Walti Bader SUI  Henning Stein GER  Patrick Rentsch SUI  Eivind Myhr  6  75 2005 *  30. desember  Irène Bader SUI   Adrian-Leander Lack GER  Samson Rentsch SUI  Alexander Bøe 10  70 2006  30. desember  Marina Despotovic SUI  Markus Hirt GER  Joakim Gunnerød NOR  Joakim Gunnerød  3  80 2007  29. desember  Alex Joss SUI  Matthias Nolting GER  Andrea Krebs SUI  Jan Tore Evensen  8  80 2008  29. desember  Guðný Ósk Scheving NOR  Urs Ackermann SUI  Tobias Stückelberger SUI  Guðný Ósk Scheving  1  70 2009  29. desember  Thomas Egeli SUI  Danuta Kilian-Bischof  GER Udo Makus GER  Vidar Aas  5  65 2010  29. desember  Thomas Caflisch SUI  Henning Stein GER Ole Stein GER  Sigrun Scheving Aas  7  65 2011  30. desember  Hege Lofthus NOR  Kristiina Lepa EST Roswitha Siedelberg GER  Hege Lofthus  1  85 2012  31. desember  Chris Währen SUI  Mark Masaro SUI Dennis Nolting GER  Guðný Ósk Scheving  18  65 2013 31. desember  Guðný Ósk Scheving NOR  Fabian Tann GER Dennis Nolting GER  Guðný Ósk Scheving  1  65 2014  31. desember  Jürgen Polley GER  Annegret Rentsch SUI Guðný Ósk Scheving NOR  Guðný Ósk Scheving  3  70 2015  31. desember  Hans Moskopp GER  Udo Sauermann GER Dennis Nolting GER  Benn Johan Rislå  8  55 2016 31. desember  Nick Nolting GER  Bino Nolting GER Hauke Smoor GER  Vidar Aas  4  35 2017 31. desember  Frank Amling GER  Renate Behrens GER Max Nolting GER  Sigrun Scheving Aas  6  45 2018 31. desember  Max Nolting GER  Christopher Flathmann GER Sofia Maria Magdalena Gram-Hallbert NOR  Sofia Maria Magdalena Gram-Hallbert  3  35 2019 31. desember  Hege Lofthus NOR  Christopher Flathmann GER Guðný Ósk Scheving NOR Hege Lofthus  1  35

 Eksterne lenker 
 Boardgamegeek
 The Game Cabinet
 Fédération Internationale de Domino (FIDO)
 Federación Internacional de Domino (FID)

Kategori:Brettspill
Kategori:Geometriske former